**НАРЕДБА №….. ОТ ……………….**

**ЗА УСЛОВИЯТА И РЕДА ЗА ОПРЕДЕЛЯНЕ НА РАЗМЕРИТЕ И РАЗПОЛОЖЕНИЕТО НА СЕРВИТУТНИТЕ ИВИЦИ И НА СПЕЦИАЛНИЯ РЕЖИМ ЗА УПРАЖНЯВАНЕ НА СЕРВИТУТИТЕ НА ВОДОСНАБДИТЕЛНИТЕ И КАНАЛИЗАЦИОННИТЕ ПРОВОДИ (МРЕЖИ) И СЪОРЪЖЕНИЯ****ИЗВЪН НАСЕЛЕНИТЕ МЕСТА И СЕЛИЩНИТЕ ОБРАЗУВАНИЯ**

*Издадена от министъра на регионалното развитие и благоустройството*

**Глава първа.  
ОБЩИ ПОЛОЖЕНИЯ**

**Чл. 1. (1)** С тази наредба се уреждат условията и редът:

**1.** за определяне на размерите и разположението на сервитутните ивици на общите водоснабдителни и канализационни проводи (мрежи) и съоръжения извън населените места и селищните образувания (наричани „линейни В и К обекти“);

**2.** за определяне на специалния режим за упражняване на сервитутите на общите водоснабдителни и канализационни проводи (мрежи) и съоръжения извън населените места и селищните образувания по Закона за устройство на територията (ЗУТ), включително редът, условията и предпоставките за упражняване на правата на лицата, които изграждат и експлоатират водоснабдителни и канализационни проводи (мрежи) и съоръжения по чл. 83, ал. 6 ЗУТ;

**3.** за определяне на размерите и разположението на сервитутните ивици при реконструкция или основен ремонт на съществуващи водоснабдителни и канализационни проводи (мрежи) и съоръжения извън населените места и селищните образувания, когато се променят трасето, обхватът и границите на сервитутните ивици;

**4.** при които в сервитутните ивици на съществуващи общи водоснабдителни и канализационни проводи (мрежи) и съоръжения в извън урбанизирани територии могат да се разполагат допълнителни (заместващи) проводи за водоснабдяване и отвеждане на отпадъчни води.

(2) От обхвата на наредбата се изключват подводни линейни ВиК обекти, разположени в морските пространства, вътрешните водни пътища и пристанищата на Република България.

**Чл. 2. (1)** Сервитутните ивици на линейните В и К обекти се определятс оглед ефективното използване на териториите, поддържането на природното равновесие и опазването на околната среда.

**(2)** Разположението и размерите на сервитутните ивици се определят така, че да са най-икономично осъществими и с най-малко неудобства за собствениците на засегнатите имоти, без да се допуска засягане на имотите в по-голяма степен от необходимото за изграждането, поддръжката и експлоатацията на линейните В и К обекти.

**Глава втора.  
РАЗПОЛОЖЕНИЕ И РАЗМЕРИ НА СЕРВИТУТНИТЕ ИВИЦИ**

**Чл. 3. (1)** Разположението и размерите на сервитутните ивици за изграждане на нови, както и при основен ремонт или реконструкция на съществуващи линейни В и К обекти, когато се променят трасето, обхватът и границите на сервитутните ивици, се определят с парцеларния план по чл. 110, ал. 1, т. 5 ЗУТ при спазване на приложения № 1 и 2, въз основа на техническите параметри и трасе на провода, определени в проучвания и инвестиционни проекти.

**(2)**Площите на засегнатите поземлени имоти от сервитутните ивици на линейните В и К обекти се определят с плана по ал. 1.

**(3)**При проектирането на предварителния проект, в който се изработват варианти на трасето на провода, и на окончателния проект – парцеларен план, разположението на сервитутните ивици се съобразява със:

**1.**съществуващите мрежи и съоръжения на друга техническа инфраструктура в обхвата на проектната сервитутна ивица на линейния В и К обект;

**2.**съществуващата ценна едроразмерна дървесна растителност;

**3.**одобрените подробни устройствени планове и инвестиционни проекти и издадените разрешения за строеж, включително за техническата инфраструктура в обхвата на проектната сервитутна ивица на линейния В и К обект;

**4.**условията, изискванията и ограниченията, определени в акта, с който компетентният орган по опазване на околната среда и биологичното разнообразие е съгласувал предварителния проект за трасе;

**5.**изискванията и мерките за опазване на недвижими културни ценности, определени от министъра на културата в становището по чл. 84, ал. 1 от Закона за културното наследство;

**6.**релефните, инженерно геоложки и хидроложките особености на района, през който преминава трасето на линейния В и К обект;

**7.**санитарно-хигиенните условия и засягането на терени с вероятно разпространение на предвидими природни бедствия;

**8.**икономичното осъществяване на проекта и осигуряване на възможност за целесъобразно ползване на засегнатите поземлени имоти или горски територии.

**9.** изискванията за поддръжка, експлоатация и безопасност на водоснабдителните и канализационни мрежи, свързани със сервитутните им ивици.

**10.** специфични изисквания за влагане на предвижданите строителни продукти в строежа.

**Чл. 4.**Размерите на сервитутните ивици на линеен В и К обект се определят в зависимост от:

**1.** неговия вид - водоснабдителен или канализационен провод (мрежа) или съоръжение;

**2.** начина на полагане - подземно, наземно, надземно, над или през воден обект;

**3.**технологичните изисквания за изграждане, ремонт и/или реконструкция на провода и съоръжението;

**4.** техническите изисквания за осигуряване на условия за безопасна експлоатация и поддръжка на линейния В и К обект или отделни негови части;

**5.**изискванията за осигуряване на условия за безпрепятствен достъп на обслужваща или строителна механизация с определени габарити от най-близката улица или път до всички части на линейния В и К обект.

**6.** диаметъра/размера на провода и съоръженията;

**7.** местоположението на сервитутната ивица – в земеделски или горски територии, територии на транспорта, или територии, заети от води и водни обекти.

**Чл. 5. (1)** Минималните размери на сервитутните ивици на линейните В и К обекти са определени в:

**1.** приложение № 1 - за проводи (мрежи) и съоръжения на водоснабдителната система;

**2.** приложение № 2 - за проводи (мрежи) и съоръжения на канализационната система.

**(2)** Увеличаване или намаляване на минималните размери на сервитутните ивици или несиметрично разположение спрямо провода се доказва с проекта за парцеларния план по чл. 3, ал. 1 при условията и предпоставките, определени в приложенията по ал. 1. Не се допуска намаляване на минималните размери на сервитутните ивици в залесени горски територии.

**Чл. 6.** Размерите на сервитутната ивица, подходът към нея и видовете сервитутни права при изграждане на линеенВ и К обект, който не е включен в приложенията по чл. 5, ал. 1, се определят с парцеларния план по чл. 3, ал. 1 чрез приравняване на линейния В и К обект към някой от обектите в приложения № 1 или 2, и съобразно изискванията по чл. 4.

**Чл. 7. (1)**Лицата по чл. 83, ал. 6 ЗУТ осигуряват за своя сметка отразяването:

1. в кадастъра на границите на сервитутните ивици като зони на ограниченията върху поземлените имоти съгласно чл. 31а от Закона за кадастъра и имотния регистър (ЗКИР);
2. на заснетите проводи (мрежи) и съоръженията към тях в съответните специализирани карти и регистри съгласно чл. 32, ал. 1 ЗКИР или по реда на § 36 от преходните и заключителни разпоредби на същия закон;
3. на промените на границите на сервитутната ивица;
4. на прекратяването на сервитута.

**(2)** До приемане на кадастралната карта и кадастралните регистри за съответната територия линейнитеВ и К обекти исервитутните им ивици се отразяват в картата на възстановената собственост за съответното землище.

**Чл. 8**(1) Лицата по чл. 83, ал. 6 ЗУТ при необходимост осигуряват за своя сметка обозначаването на местоположението на участъци от проводи и съоръжения във връзка с безопасността им.

(2). Във воден обект, както и на местата, където е възможно котвено боравене, извън обектите по чл. 1, ал. 2, сервитутната ивица се обозначава със специални знаци. Визуалното и конструктивно оформление и местоположението на сигналните знаци върху границите на сервитутните ивици се определят в съответствие с правилата за ползване на водния обект.

**Глава трета.**

**СПЕЦИАЛЕН РЕЖИМ ЗА УПРАЖНЯВАНЕ НА СЕРВИТУТНИТЕ ПРАВА**

**Чл. 9.** В сервитутните ивици на линейните В и К обектилицата по чл. 83, ал. 6 ЗУТ имат право:

**1.**на изграждане/прокарване на тръбопроводи за водоснабдяване или отвеждане на отпадъчни води и подземни и/или наземни съоръжения към тях;

**2.**техни представители да влизат и да преминават през засегнатите имоти и да извършват дейности в тях, свързани с изграждането и/или експлоатацията на линейните В и К обекти и съоръженията към тях, включително право на преминаване на техника през засегнатите поземлени имоти;

**3.**да извършват дейности по отстраняване на аварии;

**4.**да извършватпланови дейности, свързани с експлоатацията и поддръжката на линейните В и К обекти или техни части.

**Чл. 10. (1)** В сервитутните ивици на линейнитеВ и К обектине се допуска:

1. всякакъв вид застрояване, с изключение на проводи и/или други мрежи на техническата инфраструктура, когато това е допуснато с нормативен акт, при спазване на чл. 11;

2. засаждане на дървета и храсти;

3. засаждане на растителни видове с развита коренова система на по-малко от 2,00 м от границата на сервитутната ивица;

4. извършване на сондажни работи, търсене, проучване и добив на подземни богатства;

5. складиране на всякакъв вид отпадъци и материали, освен във връзка с извършваното строителство, ремонт или реконструкция;

6. оставяне на фуражи, минерални торове, оборска тор и съоръжения за съхранение на химикали;

7. стрелба по съоръженията и проводите, взривни работи и паленето на огън;

8. неупълномощени лица да отварят капаци и люкове на инженерните съоръжения;

9. движението на хора и добитък по откритите тръбопроводни участъци;

10. предизвикване на вибрации и удари непосредствено над В и К обекта и в непосредствена близост до съоръженията към него;

11. обработване (разораване) на почвата на дълбочина, по-голяма от 0,5 м в сервитутната ивица;

12. извършване на драгажни работи или работи по отстраняване на почвата и използване на влачещи котви, вериги, трупи, тралове или мрежи в сервитутната ивица във водно тяло;

13. използване на субстанции в земеделието, които могат да увредят В и К обекта и/или да причинят електрохимична корозия на проводите или съоръженията;

14. наводняване или отводняване на терена, причинено от действия на собственика или ползвателя на имота;

15. извършване на изкопно-насипни дейности, които водят до промяна на релефа в сервитутната ивица над допустимото земно покритие на проводите и съоръженията, определено в проекта или нормите за проектиране на В и К системите;

16.  инсталиране на тоалетни, кладенци, оборудване за филтрация и други източници на замърсяване на почвата и подземните води.

**(2)** Частите от поземлени имоти, засегнати от сервитутните ивици на линейнитеВ и К обекти, разположени в земеделски земи, могат да се използват само за засяване с култури с къса коренова система.

**Чл. 11. (1)**В сервитутната ивица се допуска, след писмено съгласие на лицето по чл. 83, ал. 6 ЗУТ извършване на дейности, свързани с изграждане и/или реконструкция на друга техническа инфраструктура, която попада в границите на сервитутната ивица на линейния ВиК обект.

**(2)** Лицата, на които е разрешено извършването на дейности по ал. 1, са длъжни за своя сметка:

**1.** след завършването на строителните и монтажните работи да възстановят терена на сервитутната ивица и да извозят отпадъците;

**2.** да възстановят всички причинени вреди в имота.

**Чл. 12.** При упражняване на сервитутните права лицето по чл. 83, ал. 6 ЗУТ, което изгражда и експлоатира съответните водоснабдителни и канализационни проводи (мрежи) и съоръжения е длъжно да:

**1.** възстанови терена на сервитутната ивица след завършването на строителните и монтажни работи или дейностите по т. 4, 5, 6 и 8, и да извози отпадъците;

**2.** възстанови всички причинени вреди в имота;

**3.** извършва периодично контрол и предприема действия за спазване на изискването размерите на сервитутната ивица да отговарят на определените;

**4.** поддържа състоянието на сервитутната ивица съгласно изискванията на тази наредба и на специалните закони, когато има такива;

**5.** почиства периодично сервитутната ивица до определените ѝ размери чрез:

**а)** изсичане на дървета, храсти и клони в нейните граници върху поземлени имоти в горски територии, представляващи просеки;

**б)** изсичане и подкастряне на единични дървета и клони в нейните граници върху поземлени имоти извън горски територии;

**в)** изсичане и подкастряне при необходимост на единични дървета и клони в овощни градини само в подходящ за това сезон;

**г)** изсичане при необходимост на дървета и храсти в паркове и ценни насаждения в границите на сервитутната ивица;

**6.** предаде изсечената дървесна маса на собственика/ползвателя на засегнатия от сервитута имот, като я изнесе и складира на съгласувано с него място;

**7.** съобразява графиците на плановите дейности в сервитутната ивица по експлоатацията и ремонта с опазването и прибирането на селскостопанската продукция от засегнатите от сервитута имоти;

**8.** изсича единични дървета, които се намират извън сервитутната ивица в горски територии, при възникнала опасност от падането им върху В и К обект след необходимото съгласуване съгласно Закона за горите и нормативните актове по неговото прилагане.

**Чл. 13. (1)** Достъпът до В и К обект в сервитутната му ивица се определя в инвестиционния проект за изграждане, основен ремонт или реконструкция, като се ползват съществуващите улична или пътна мрежа и полски и горски пътища.

**(2)** Размерите на подхода за достъп в сервитутната ивица се определят в зависимост от:

**1.** габаритите на обслужващата или строителната механизация и съоръженията с най-големи външни размери, които се транспортират до и от В и К обект - за широчина;

**2.** разстоянието между избрана страна на сервитутната ивица и най-близката до нея улица или път - за дължина.

**Чл. 14**. Разпоредбите на тази глава се прилагат и по отношение на съществуващите водоснабдителни и канализационни проводи (мрежи) и съоръжения – публична държавна и публична общинска собственост по § 23 от преходните и заключителни разпоредби към Закона за изменение и допълнение на Закона за устройство на територията, обн. ДВ бр. 1 от 2019 г.

**Глава четвърта.**

**РАЗПОЛОЖЕНИЕ И РАЗМЕРИ НА СЕРВИТУТНИТЕ ИВИЦИ ПРИ РЕКОНСТРУКЦИЯ ИЛИ ОСНОВЕН РЕМОНТ НА СЪЩЕСТВУВАЩИ ЛИНЕЙНИ В и К ОБЕКТИ**

**Чл. 15.**Разпоредбите на глава втора се прилагат и когато се променят трасето, обхватът и границите на сервитутните ивици, нанесени в кадастрална карта, специализирана карта, кадастрален план или карта на възстановената собственост.

**Чл. 16.**Не се изисква парцеларен план за изграждане на нови линейни В и К обекти, реконструкция или основен ремонт на съществуващи такива, ако техният сервитут, определен по приложение № 1 или 2, попада изцяло в сервитута на съществуващ водоснабдителен и канализационен провод (мрежа) или съоръжение, определен с наредбата по чл. 13, ал. 1 ЗУТ съгласно § 23 към Закона за изменение и допълнение на ЗУТ (ДВ, бр. 1 от 2019 г., в сила от 1.01.2019 г.).

**Глава пета.**

**РАЗПОЛАГАНЕ НА ДОПЪЛНИТЕЛНИ (ЗАМЕСТВАЩИ) ПРОВОДИ ЗА ВОДОСНАБДЯВАНЕ И ОТВЕЖДАНЕ НА ОТПАДЪЧНИ ВОДИ**

**Чл. 17.**В сервитутните ивици на съществуващи водоснабдителни и канализационни проводи (мрежи) и съоръжения, определени с наредбата по чл. 13, ал. 1 ЗУТ съгласно § 23 към Закона за изменение и допълнение на ЗУТ (ДВ, бр. 1 от 2019 г., в сила от 1.01.2019 г.). и отразени в кадастралните карти могат да се разполагат допълнителни (заместващи) проводи и нови допълнителни подземни и/или наземни съоръжения към проводите за водоснабдяване и отвеждане на отпадъчни води, когато:

**1.** размерът и разположението на сервитутната ивица на допълнителния (заместващия) провод, които са определени при условията и предпоставките в приложение № 1 или 2 попадат в или съвпадат с границите на отразената сервитутна ивица на съществуващия провод;

**2.** са спазени изискванията за отстояние на съществуващия провод от допълнителния (заместващия) провод с цел осигуряване на изискванията за поддръжка, експлоатация и безопасност на водоснабдителните и/или канализационни мрежи.

**Допълнителна разпоредба**

**§ 1.** По смисъла на тази наредба

* + - 1. „линеен В и К обект" е тръбопровод или мрежа от тръбопроводи, включително принадлежащите им трайно прикрепени към земята наземни или подземни конструктивни елементи и/или съоръжения извън населените места и селищните образувания.
      2. „Поддръжка“ – съвкупност от действия, които извършва операторът като профилактика, техническо обслужване, автоматизация, настройки, изпитвания, поддържане в изправност и/или възстановяване чрез ремонт или реконструкция, чрез които се постига нормална, икономична и безаварийна експлоатация на съоръженията, устройствата и проводите на водоснабдителните и канализационните системи.
      3. „Експлоатация“ - непосредствени действия с органи за управление на В и К системите, чрез които се осъществява оперативен контрол и обслужване по ефективен начин, който осигурява състоянието на системите в експлоатационна готовност и надеждност и използването им по предназначение през целия жизнен цикъл вкл. извеждането им от работа или бракуване на проводите.

**Преходни и заключителни разпоредби**

**§ 3.** Наредбата се издава на основание чл. 83, ал. 5 ЗУТ.

**§ 4**. **(1)** Тази наредба се прилага при определяне на размерите на сервитутните ивици за линейните В и К мрежи, за които разрешението за изработване на парцеларен план по чл. 3, ал. 1 е издадено след влизането ѝ в сила.

**(2)** В случаите, когато разрешението за изработване на парцеларен план по чл. 3, ал. 1 е издадено преди влизането в сила на наредбата, минималните размери на сервитутните ивици на линейните В и К обекти се определят по реда на тази наредба по преценка на възложителя по чл. 161, ал. 1 ЗУТ.

**§ 5.** Наредбата влиза в сила един месец след обнародването ѝ в "Държавен вестник".

Министър:

Приложение № 1 към чл. 5, ал. 1, т. 1

|  |  |  |  |  |  |
| --- | --- | --- | --- | --- | --- |
| **Минимални размери на сервитутните ивици на водоснабдителни проводи (мрежи) и съоръжения извън населените места и селищни образувания** | | | | | |
|  | | | | | |
| **№** | **Вид на провода / съоръжението** | **Диаметър / размер на провода** | **Размер на сервитутната ивица** | **Предназначение на сервитутната ивица** | **Условия и предпоставки по чл. 5, ал. 2 за размера и разположението на сервитутната ивица** |
| [1] | [2] | [3] | [4] | [5] | [6] |
|  | | | | | |
| **I. Водоснабдителни проводи/мрежи** | | | | | |
| 1 | **Водопроводи на/надземно полагане:  (за сурова или пречистена вода)** |  |  |  |  |
| 1.1. | В земеделски територии |  | Ивица по трасето с широчина - от оста на водопровода: | За изграждане, реконструкция, експлоатация и поддръжка. | 1. При възможност за едностранно обслужване на водопровода се допуска несиметрично разположение на сервитутната ивица спрямо оста на водопровода при спазване на ограничението между най-външното очертание на провода и границата на сервитутната ивица да има мин. 1,00 м. 2. Допуска се намаляване на размера на сервитутната ивица с по 0,50 м от двете страни на водопровода за участъци с дължина до 50 м и с достъп от двете страни от път или улица. 3. Допуска се намаляване на размера на сервитутната ивица посочен в колона 4 с по 0,50 м от двете страни на водопровода при материал на тръбите от ПЕ, ПВХ или ППР.  4. При оразмерително налягане на водопровода над 25 атм или високи напори във водопровода, налагащи изграждане на големи опорни блокове, посоченият размер в колона 4 се допуска да се увеличи с 60% от двете страни на водопровода. 5. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на водопровода. |
| - до DN 300 мм вкл. | - по 2 м от двете страни; |
| - от DN 300 мм до DN 700 мм вкл. | - по 2,5 м от двете страни; |
| - от DN 700 мм до DN 1500 мм вкл. | - по 3 м от двете страни; |
| - от DN 1500 мм до DN 2000 мм вкл. | - по 5 м от двете страни; |
| - по - големи от DN 2000 мм | - съгласно заданието за изработване на парцеларен план |
| 1.2. | В горски територии |  | Ивица по трасето с широчина - от оста на водопровода: | За изграждане, реконструкция, експлоатация и поддръжка. | 1. Не се допуска намаляване на размера на сервитутната ивица. 2. При възможност за едностранно обслужване на водопровода се допуска несиметрично разположение на сервитутната ивица спрямо оста на водопровода при спазване на ограничението между най-външното очертание на провода и границата на сервитутната ивица да има мин. 2,00 м. 3. При оразмерително налягане на водопровода над 25 атм или високи напори във водопровода, налагащи изграждане на големи опорни блокове, посоченият размер в колона 4 се допуска да се увеличи с 60% от двете страни на водопровода. 4. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на водопровода. |
| - до DN 300 мм вкл. | - по 2,5 м от двете страни; |
| - от DN 300 мм до DN 700 мм вкл. | - по 3,0 м от двете страни; |
| - от DN 700 мм до DN 1500 мм вкл. | - по 5 м от двете страни; |
| - от DN 1500 мм до DN 2000 мм вкл. | - по 7 м от двете страни; |
| - по - големи от DN 2000 мм | - съгласно заданието за изработване на парцеларен план |
| 2 | **Водопроводи подземно полагане (за сурова или пречистена вода)** |  |  |  |  |
| 2.1. | В земеделски територии |  | Ивица по трасето с широчина - от оста на водопровода: | За изграждане, реконструкция, експлоатация и поддръжка. | 1. При възможност за едностранно обслужване на водопровода се допуска несиметрично разположение на сервитутната ивица спрямо оста на водопровода при спазване на ограничението между най-външното очертание на провода и границата на сервитутната ивица да има мин. 1,00 м. 2. Допуска се намаляване на размера на сервитутната ивица посочен в колона 4 с по 0,50 м от двете страни на водопровода за участъци с дължина до 150 м и с достъп от двете страни от път или улица. 3. Допуска се намаляване на размера на сервитутната ивица посочен в колона 4 с по 0,50 м от двете страни на водопровода при материал на тръбите от ПЕ, ПВХ или ППР.  4. При оразмерително налягане на водопровода над 25 атм или високи напори във водопровода, налагащи изграждане на големи опорни блокове, посоченият размер в колона 4 се допуска да се увеличи с 60% от двете страни на водопровода. 5. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на водопровода. |
| - до DN 300 мм вкл. | - по 2 м от двете страни; |
| - от DN 300 мм до DN 700 мм вкл. | - по 2,5 м от двете страни; |
| - от DN 700 мм до DN 1500 мм вкл. | - по 3 м от двете страни; |
| - от DN 1500 мм до DN 2000 мм вкл. | - по 5 м от двете страни; |
| - по - големи от DN 2000 мм | - съгласно заданието за изработване на парцеларен план |
| 2.2. | В горски територии |  | Ивица по трасето с широчина - от оста на водопровода: | За изграждане, реконструкция, експлоатация и поддръжка. | 1. Не се допуска намаляване на размера на сервитутната ивица. 2. При възможност за едностранно обслужване на водопровода се допуска несиметрично разположение на сервитутната ивица спрямо оста на водопровода при спазване на ограничението между най-външното очертание на провода и границата на сервитутната ивица да има мин. 2,00 м. 3. При оразмерително налягане на водопровода над 25 атм или високи напори във водопровода, налагащи изграждане на големи опорни блокове, посоченият размер в колона 4 се допуска да се увеличи с 60% от двете страни на водопровода. 4. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на водопровода. |
| - до DN 300 мм вкл. | - по 2,5 м от двете страни; |
| - от DN 300 мм до DN 700 мм вкл. | - по 3,0 м от двете страни; |
| - от DN 700 мм до DN 1500 мм вкл. | - по 5 м от двете страни; |
| - от DN 1500 мм до DN 2000 мм вкл. | - по 7 м от двете страни; |
| - по - големи от DN 2000 мм | - съгласно заданието за изработване на парцеларен план |
| 3 | **В пътища:** |  |  |  |  |
| 3.1. | В селскостопански пътища |  | Ивица по трасето с широчина - от оста на водопровода: | За изграждане, реконструкция, експлоатация и поддръжка. | 1. Не се допуска намаляване на размера на сервитутната ивица. 2. При възможност за едностранно обслужване на водопровода се допуска несиметрично разположение на сервитутната ивица спрямо оста на водопровода при спазване на ограничението между най-външното очертание на провода и границата на сервитутната ивица да има мин. 1,00 м. 3. При оразмерително налягане на водопровода над 25 атм и високи напори във водопровода, налагащи изграждане на големи опорни блокове, посоченият размер в колона 4 се допуска да се увеличи с 60% от двете страни на водопровода. 4. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на водопровода. |
| - до DN 300 мм вкл. | - по 1,5 м от двете страни; |
| - от DN 300 мм до DN 700 мм вкл. | - по 2,0 м от двете страни; |
| - от DN 700 мм до DN 1500 мм вкл. | - по 2,5 м от двете страни; |
| - от DN 1500 мм до DN 2000 мм вкл. | - по 4 м от двете страни; |
| - по - големи от DN 2000 мм | - съгласно заданието за изработване на парцеларен план |
| 3.2. | В горски пътища |  | Ивица по трасето с широчина - от оста на водопровода: | За изграждане, реконструкция, експлоатация и поддръжка. | 1. Не се допуска намаляване на размера на сервитутната ивица. 2. При възможност за едностранно обслужване на водопровода се допуска несиметрично разположение на сервитутната ивица спрямо оста на водопровода при спазване на ограничението между най-външното очертание на провода и границата на сервитутната ивица да има мин. 2,00 м. 3. При оразмерително налягане на водопровода над 25 атм и високи напори във водопровода, налагащи изграждане на големи опорни блокове, посоченият размер в колона 4 се допуска да се увеличи с 60% от двете страни на водопровода. 4. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на водопровода. |
| - до DN 300 мм вкл. | - по 2 м от двете страни; |
| - от DN 300 мм до DN 700 мм вкл. | - по 2,5 м от двете страни; |
| - от DN 700 мм до DN 1500 мм вкл. | - по 4 м от двете страни; |
| - от DN 1500 мм до DN 2000 мм вкл. | - по 6 м от двете страни; |
| - по - големи от DN 2000 мм | - съгласно заданието за изработване на парцеларен план |
| 3.3. | В ограничителната строителна линия на републикански и общински пътища | Независимо от диаметъра на водопровода. | Съгласно заданието за изработване на парцеларен план при спазване на Закона за пътищата | За изграждане, реконструкция, експлоатация и поддръжка. | При условията на Наредбата за проектиране на пътища. |
| 4 | При разполагане на допълнителен (заместващ) водопровод в сервитутната ивица на съществуващ водопровод | Диаметър/размер на допълнителния (заместващия) водопровод съгласно проекта. | Размерът на сервутуната ивица на допълнителния (заместващия) водопровод се определя съгласно точки от 1 до 3. | За изграждане, реконструкция, експлоатация и поддръжка. | Съгласно условията и предпоставките посочени в точки от 1 до 3. |
| 5 | При разполагане на повече от един провод в сервитутната ивица. | Диаметър/размер на проводите съгласно прединвестиционно проучване или проект. | Съгласно заданието за изработване на парцеларен план при отчитане на условията за успоредно полагане на проводите и възможност за строителство, поддръжка, експлоатация и безопасност на водоснабдителните и канализационни мрежи. | За изграждане, реконструкция, експлоатация и поддръжка. |  |
| 6 | Водопроводно отклонение за присъединяване на поземлен имот | Диаметър на водопровода до DN 100 мм вкл. | Ивица по трасето с широчина - от оста на водопровода по 1,50 м от двете страни. | За изграждане, реконструкция, експлоатация и поддръжка. | Допуска се намаляване на размера на сервитутната ивица посочен в колона 4 с по 0,50 м от двете страни на водопровода при материал на тръбите от ПЕ, ПВХ или ППР. |
| 7 | Технологична електронна съобщителна мрежа по трасето на водопровода и ел. проводи обслужващи ВиК обекта | Независимо от диаметъра на водопровода. | Ивица по трасето с широчина по 1,00 м от двете страни на провода. | За изграждане, реконструкция, експлоатация и поддръжка. | Допуска се разположение в сервитутната ивица на водопровода. |
| 8 | Преминаване на водопровода през воден обект | Диаметър / размер на проводите съгласно прединвестиционно проучване или проект. | Участък от водното пространство между водната повърхност и линейния обект, ограничен от мислени успоредни плоскости от двете страни на водопровода по 50 м от оста на водопровода. | За изграждане, реконструкция, експлоатация и поддръжка. | 1. Не се допуска намаляване на размера и несиметрично разположение на сервитутната ивица. 2. При пресичания на водни обекти, налагащи изграждане на прагове посоченият размер в колона 4 се допуска да се увеличи с 60% от двете страни на водопровода. |
| 9 | Преминаване на водопровода над воден обект | Диаметър / размер на проводите съгласно прединвестиционно проучване или проект. | Участък от пространството между водната повърхност и линейния обект, ограничен от мислени успоредни плоскости от двете страни на водопровода по 20 м от оста на водопровода. | За изграждане, реконструкция, експлоатация и поддръжка. | 1. Не се допуска намаляване на размера и несиметрично разположение на сервитутната ивица. 2. При пресичания на водни обекти, налагащи изграждане на мостови конструкции посоченият размер в колона 4 се допуска да се увеличи с 60% от двете страни на водопровода. |
| **II. Водоснабдителни съоръжения** | | | | | |
| 10 | Шахти - разпределителна, кранова, водомерна, за въздушник, облекчителна налягане, удароубивателна, измервателна, контролна/ревизионна и други по трасето на водопровода. | Диаметър/размер на шахтите и наземните съоръжения съгласно прединвестиционно проучване или проект. | Ивица около външните стени на шахтите с широчина 2 м | За изграждане, реконструкция, експлоатация и поддръжка. | Не се допуска намаляване на размера и несиметрично разположение на сервитутната ивица. |

Приложение № 2 към чл. 5, ал. 1, т. 2

|  |  |  |  |  |  |
| --- | --- | --- | --- | --- | --- |
| **Минимални размери на сервитутните ивици на канализационни проводи (мрежи) и съоръжения извън населените места и селищни образувания** | | | | | |
|  | | | | | |
| **№** | **Вид на провода / съоръжението** | **Диаметър / размер на провода** | **Размер на сервитутната ивица** | **Предназначение на сервитутната ивица** | **Условия и предпоставки по чл. 5, ал. 2 за размера и разположението на сервитутната ивица** |
| [1] | [2] | [3] | [4] | [5] | [6] |
|  | | | | | |
| **I. Канализационни проводи/мрежи** | | | | | |
| 1 | Канали за отпадъчна вода с открито водно течение : |  |  |  |  |
| **1.1.** | - в изкоп в земеделски и горски територии | - широчина до 6 м | Ивица по трасето с широчина - от оста на канала по 6 м от двете страни. | За изграждане, реконструкция, експлоатация и поддръжка. | 1. Не се допуска намаляване на размера и несиметрично разположение на сервитутната ивица. 2. Допускат се уширения до 8 м от външния размер на канала през 500 м по трасето. 3. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на канала. |
| - широчина от 6 м до 10 м | Ивица по трасето с широчина - от оста на канала по 10 м от двете страни. |
| **1.2.** | - в насип в земеделски и горски територии | Независимо от размера | Ивица по трасето с широчина по 5 м от двете страни от петите на насипа. |
| 2 | Канализационни проводи / канализационни колектори за отпадъчна вода: |  |  |  |  |
|  | в земеделски и горски територии |  | Ивица по трасето с широчина - от оста на канализационния провод: | За изграждане, реконструкция, експлоатация и поддръжка. | 1. Не се допуска намаляване на размера на сервитутната ивица. 2. При възможност за едностранно обслужване на канализационния провод се допуска несиметрично разположение на сервитутната ивица спрямо оста на провода при спазване на ограничението между най-външното очертание на канализационния провод и границата на сервитутната ивица да има мин. 2,00 м. 3. Допускат се уширения до 8 м от външния размер на канализационния провод през 500 м по трасето. 4. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на канализационния провод. |
| - до DN 700 мм вкл. и дълбочина до дъно провод до 4 м | - по 2,5 м от двете страни; |
| - до DN 700 мм вкл. и дълбочина до дъно провод над 4 м | - по 3 м от двете страни; |
| - от DN 700 мм до DN 1200 мм вкл. независимо от дълбочината на провода | - по 4 м от двете страни; |
| - от DN 1200 мм до DN 2000 мм вкл. независимо от дълбочината на провода | - по 5 м от двете страни; |
| - по - големи от DN 2000 мм | - съгласно заданието за изработване на парцеларен план |
| 3 | В пътища: |  |  |  |  |
| 3.1. | В селскостопански пътища |  | Ивица по трасето с широчина - от оста на канализационния провод: | За изграждане, реконструкция, експлоатация и поддръжка. | 1. Не се допуска намаляване на размера на сервитутната ивица. 2. При възможност за едностранно обслужване на канализационния провод се допуска несиметрично разположение на сервитутната ивица спрямо оста на провода при спазване на ограничението между най-външното очертание на провода и границата на сервитутната ивица да има мин. 2,00 м. 3. Допускат се уширения до 8 м от външния размер на канализационния провод през 500 м по трасето. 4. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на канализационния провод. |
| - до DN 700 мм вкл. и дълбочина до дъно провод до 4 м | - по 2 м от двете страни; |
| - до DN 700 мм вкл. и дълбочина до дъно провод над 4 м | - по 2,5 м от двете страни; |
| - от DN 700 мм до DN 1200 мм вкл. независимо от дълбочината на провода | - по 3 м от двете страни; |
| - от DN 1200 мм до DN 2000 мм вкл. независимо от дълбочината на провода | - по 4 м от двете страни; |
| - по - големи от DN 2000 мм | - съгласно заданието за изработване на парцеларен план |
| 3.2. | В горски пътища |  | Ивица по трасето с широчина - от оста на канализационния провод: | За изграждане, реконструкция, експлоатация и поддръжка. | 1. Не се допуска намаляване на размера на сервитутната ивица. 2. При възможност за едностранно обслужване на канализационния провод се допуска несиметрично разположение на сервитутната ивица спрямо оста на провода при спазване на ограничението между най-външното очертание на провода и границата на сервитутната ивица да има мин. 2,00 м. 3. Допускат се уширения до 8 м от външния размер на канализационния провод през 500 м по трасето. 4. При специфични условия - много стръмни и неравни терени, посоченият размер в колона 4 се допуска да се увеличи с 30% от двете страни на канализационния провод. |
| - до DN 700 мм вкл. и дълбочина до дъно провод до 4 м | - по 2,5 м от двете страни; |
| - до DN 700 мм вкл. и дълбочина до дъно провод над 4 м | - по 3 м от двете страни; |
| - от DN 700 мм до DN 1200 мм вкл. независимо от дълбочината на провода | - по 4 м от двете страни; |
| - от DN 1200 мм до DN 2000 мм вкл. независимо от дълбочината на провода | - по 5 м от двете страни; |
| - по - големи от DN 2000 мм | - съгласно заданието за изработване на парцеларен план |
| 3.3. | В ограничителната строителна линия на републикански и общински пътища | Независимо от диаметъра на канала. | Съгласно заданието за изработване на парцеларен план при спазване на действащата нормативна уредба свързана с проектирането на пътища | За изграждане, реконструкция, експлоатация и поддръжка. | При условията на Наредбата за проектиране на пътища |
| 4 | При разполагане на допълнителен (заместващ) провод в сервитутната ивица на съществуващ канализационния провод. | Диаметър/размер на допълнителния (заместващия) канал съгласно проекта. | Размерът на сервутуната ивица на допълнителния (заместващия) канализационен провод се определя съгласно точки от 1 до 3. | За изграждане, реконструкция, експлоатация и поддръжка. | Съгласно условията и предпоставките посочени в точки от 1 до 3. |
| 5 | При разполагане на повече от един провод в сервитутната ивица. | Диаметър/размер на проводите съгласно прединвестиционно проучване или проект. | Съгласно заданието за изработване на парцеларен план при отчитане на условията за успоредно полагане на проводите и възможност за строителство, поддръжка, експлоатация и безопасност на водоснабдителните и канализационни мрежи. | За изграждане, реконструкция, експлоатация и поддръжка. |  |
| 6 | Канализационно отклонение за присъединяване на поземлен имот | - до DN 350 мм вкл. | Ивица по трасето с широчина - от оста на канализационния провод по 2 м от двете страни. | За изграждане, реконструкция, експлоатация и поддръжка. | Допуска се намаляване на размера на сервитутната ивица посочен в колона 4 с по 0,50 м от двете страни на канализационния провод при материал на тръбите от ПЕ, ПВХ или ППР. |
| 7 | Технологична електронна съобщителна мрежа по трасето на канализационния провод и ел. проводи обслужващи ВиК обекта | Независимо от диаметъра на канала. | Ивица по трасето с широчина по 1,00 м от двете страни на проводника. | За изграждане, реконструкция, експлоатация и поддръжка. | Допуска се разположение в сервитутната ивица на канализационния провод. |
| 8 | Преминаване на канализационния провод през воден обект | Диаметър / размер на проводите съгласно прединвестиционно проучване или проект. | Участък от водното пространство между водната повърхност и линейния обект, ограничен от мислени успоредни плоскости от двете страни на провода по 50 м от оста на канализационния провод. | За изграждане, реконструкция, експлоатация и поддръжка. | 1. Не се допуска намаляване на размера и несиметрично разположение на сервитутната ивица. 2. При пресичания на реки, налагащи изграждане на прагове посоченият размер в колона 4 се допуска да се увеличи с 60% от двете страни на канализационния провод. |
| 9 | Преминаване на канализационния провод над воден обект | Диаметър / размер на проводите съгласно прединвестиционно проучване или проект. | Участък от пространството между водната повърхност и линейния обект, ограничен от мислени успоредни плоскости от двете страни на провода по 20 м от оста на канализационния провод. | За изграждане, реконструкция, експлоатация и поддръжка. | 1. Не се допуска намаляване на размера и несиметрично разположение на сервитутната ивица. 2. При пресичания на реки, налагащи изграждане на мостови конструкции посоченият размер в колона 4 се допуска да се увеличи с 60% от двете страни на канализационния провод. |
| 10 | Напорна канализациия | Диаметър/размер на проводите съгласно прединвестиционно проучване или проект. | Съгласно прил. 1 в съответствие с диаметъра на провода. | За изграждане, реконструкция, експлоатация и поддръжка. | Съгласно прил. 1 в съответствие с диаметъра на провода. |
| **II. Канализационни съоръжения** | | | | | |
| 11 | Шахти - разпределителна, преливно разпределителна, измервателна, контролна/ревизионна и други по трасето на канала | Диаметър / размер на съоръженията/шахтите съгласно прединвестиционно проучване или проект. | Ивица около външните стени на шахтите с широчина 2,5 м | За изграждане, реконструкция, ремонт, експлоатация и поддръжка. | Не се допуска намаляване на размера и несиметрично разположение на сервитутната ивица. |
| 11.1. | Дюкер |
| 11.2. | Преливник |
| 11.3 | Съоръжение за заустване |